“ครม.” เคาะร่าง “พ.ร.ฎ.” ปิดประชุมรัฐสภาสมัย เริ่ม 1 มี.ค.นี้
“ครม.” เคาะร่างพระราชกฤษฎีกาปิดประชุมรัฐสภาสมัยประชุมสามัญประจำปี ครั้งที่ 2 ตั้งแต่วันที่ 1 มี.ค.66 เป็นต้นไป 
“ครม.” เคาะร่างพระราชกฤษฎีกาปิดประชุมรัฐสภาสมัยประชุมสามัญประจำปี ครั้งที่ 2 ตั้งแต่วันที่ 1 มี.ค.66 เป็นต้นไป
7 ก.พ. 2566

นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) เห็นชอบร่างพระราชกฤษฎีกา (พ.ร.ฎ.) ปิดประชุมรัฐสภาสมัยประชุมสามัญประจำปี ครั้งที่ 2 พ.ศ. … ตั้งแต่วันที่ 1 มี.ค. 66 เป็นต้นไป ตามที่สำนักเลขาธิการคณะรัฐมนตรี (สลค.) เสนอตราร่าง พ.ร.ฎ.ปิดประชุมรัฐสภา สมัยประชุมสามัญฯ เป็นการดำเนินการให้เป็นไปตามบทบัญญัติรัฐธรรมนูญแห่งราชอาณาจักรไทย มาตรา 121 ซึ่งบัญญัติให้ 1 ปี มีสมัยประชุมสามัญของรัฐสภา 2 สมัย สมัยหนึ่งให้กำหนดเวลา 120 วัน และการปิดประชุม ให้กระทำโดยพระราชกฤษฎีกา
ดังนั้น ตามที่ได้มีการตรา พ.ร.ฎ.เรียกประชุมรัฐสภา สมัยประชุมสามัญประจำปี ครั้งที่ 2 พ.ศ. 2565 ตั้งแต่วันที่ 1 พ.ย. 65 จะสิ้นกำหนดเวลา 120 วัน ในวันที่ 28 ก.พ. 66 จึงสมควรที่จะกำหนดให้ปิดประชุมรัฐสภา สมัยประชุมสามัญประจำปี ครั้งที่ 2 ตั้งแต่วันที่ 1 มี.ค.66